
Ysgol Gymraeg Tan-y-lan

Polisi ar gyfer 
Cyfle Cyfartal 
Mae Confensiwn y Cenhedloedd Unedig ar Hawliau'r Plentyn (CRC) yn ganolog i  gynlluniau, polisïau, arfer ac ethos ein hysgol. Fel ysgol sy'n parchu hawliau, rydym yn addysgu am hawliau plant a hefyd yn modelu hawliau a pharch ym mhob perthynas – Cysylltiedig ag Erthyglau 3, 32 (CRC)
Yn Ysgol Gymraeg Tan-y-lan yr ydym yn credu bod gan bawb yr hawl i ymdriniaeth gyfartal a theg. Mae hyn yn golygu fod gan randdeiliaid yr ysgol gyfrifoldebau a rolau arbennig ar y cyd ac fel unigolion. Ein nod yw  i sicrhau ein bod yn gweithredu'r polisi hwn yn ein dyletswyddau beunyddiol gan gefnogi cyfreithiau cenedlaethol, mentrau lleol a pholisiau ysgol eraill mewn perthynas â  pholisi mynediad, bod yn gynhwysol, cydraddoldeb hiliol, bwlio a gwahaniaethu.  Nid ydym fel Corff Llywodraethu yn gwahaniaethu yn erbyn unrhyw un ar sail oed, rhyw, tueddiadau rhywiol,hil, lliw croen, anabledd, crefydd, cenedl, tras ethnig neu grwpiau lleiafrifol eraill.
Ein hamcanion a nodau

· Yn unol â datganiad o genhadaeth, gweledigaeth ac amcanion yr ysgol yr ydym yn ysgol gynhwysol. Nid ydym yn goddef gwahaniaethu o unrhyw fath yn erbyn aelod o gymuned yr ysgol neu'r gymuned ehangach.
·  Yr ydym yn hyrwyddo egwyddorion tegwch a chyfiawnder yn ein hysgol drwy gyfrwng y ddarpariaeth addysgol a gweithgareddau a ddarperir yn ein hysgol. Rydym yn sicrhau fod gan bob disgybl fynediad cyfartal i'r amrediad eang o gyfleoedd addysgiadol a ddarperir.
· Rydym yn sicrhau bod y recriwtio, y cyflogi, y sustemau hyfforddi a dyrchafiad, yn deg i bawb ac yn darparu cyfle i lwyddo.

· Rydym yn herio gwahaniaethu a rhagfarn.
· Rydym yn dathlu amrywiaethau diwylliannol sydd yn ein cymuned a dangoswn barch at bob grŵp lleiafrifol. 
· Rydym yn ymwybodol bod gwahaniaethu yn digwydd oherwydd anwybodaeth a hunan ddelwedd isel. Trwy gyfrwng profiadau dysgu priodol rydym yn annog agweddau cymdeithasol iach a pharch tuag at eraill.

· Os bydd unrhyw un o fewn ein hysgol yn dioddef oherwydd

          gwahaniaethu byddwn yn cynnal ymchwiliad llawn i'r mater.

Rôl y Corff Llywodraethu
Mae’r polisi hwn yn datgan ymrwymiad y Corff Llywodraethu i gyfle

cyfartal, a bydd yn parhau i wneud y cyfan y gall er mwyn sicrhau

bod holl aelodau cymuned yr ysgol yn cael eu trin yn deg ac yn

gyfartal. Mae’r Corff Llywodraethu yn ceisio sicrhau nad ydym yn

gwahaniaethu yn erbyn pobl ag anawsterau wrth ymgeisio am

swyddi yn yr ysgol. Mae’r llywodraethwyr yn gwneud yr hyn a allant er mwyn sicrhau bod safle’r ysgol yn briodol i bobl ag anabledd corfforol ac yn sicrhau mynediad addas i'r safle  ynghyd a sirhau fod yr amgylchedd yn darparu cyfleoedd cyfartal i staff sydd ag anableddau i fedru gweithio yn yr ysgol. Mae Polisi Mynediad yr ysgol yn gynhwysol ac nid ydym gwahaniaethu. Mae’r Corff Llywodraethu  yn sicrhau na wahaniaethir yn erbyn unrhyw blentyn tra y bydd yn yr ysgol. Mae pob plentyn yn cael manteisio ar ystod eang y cwricwlwm ac mae’r rheolau ynglŷn â’r wisg ysgol yn cael eu cymhwyso yn gyfartal i fechgyn a merched. Pan fydd crefydd y plentyn yn cael effaith ar y wisg ysgol, yna bydd yr ysgol yn delio â’r mater mewn modd sensitif  ac yn parchu traddodiadau diwylliannol y plentyn.

Rôl y Pennaeth
Yn Ysgol Gymraeg Tan-y-lan cyfrifoldeb y Pennaeth yw gweithredu’r polisi cyfle cyfartal a bydd y Corff Llywodraethu yn cefnogi’r broses.

Cyfrifoldeb y Pennaeth yw sicrhau bod y staff yn ymwybodol o

bolisi cyfle cyfartal yr ysgol, a sicrhau bod yr athrawon yn

gweithredu’r argymhellion yn deg ym mhob achos. Mae’r Pennaeth yn sicrhau bod panel apwyntio staff yn talu sylw priodol i’r polisi, fel na fydd gwahaniaethu yn digwydd wrth apwyntio a hyfforddi.

Wrth ddatblygu’r cwricwlwm bydd y pennaeth yn hyrwyddo’r

egwyddor o gyfle cyfartal, ac yn hybu parch tuag at eraill ym mhob

agwedd o fywyd yr ysgol. Mae'r Pennaeth yn ystyried achosion  o driniaeth anheg neu anghyfartal yn ddifrifol a bydd yn ymdrin â'r mater yn unol â chynnwys y polisi.
 Rôl Athrawon 
 Mae’r athrawon yn ein hysgol yn ystyried bod pob math o wahaniaethu yn erbyn unrhyw un yn annerbyniol a'u rol yw sicrhau fod pob plentyn yn cael eu trin yn deg, yn gyfartal a gyda pharch. Wrth ddethol a pharatoi eu gwersi bydd athrawon yn ystyried anghenion pawb ac yn sicrhau bod deunyddiau yn addas ac yn herio rhagfarn. Mae athrawon yn anelu at sicrhau bod deunyddiau a ddefnyddir yn rhoi darlun cadarnhaol o grwpiau ethnig a lleiafrifol ac yn herio rhagfarn ar bob cyfle. Wrth gynllunio ar gyfer addysgu denyddiwn egwyddorion y polisi hwn.  Os bydd athrawon yn dyst i weithred o wahaniaethu byddant yn gwneud popeth sydd o fewn eu gallu i gynorthwyo’r plentyn sy’n dioddef. Dylid cysylltu â'r Pennaeth, a bydd y Pennaeth yn hysbysu’r rhieni. Fe fydd pob digwyddiad yn cael ei gofnodi. Mae athrawon Ysgol Gymraeg Tan-y-lan yn ymdrechu i gynorthwyo

pob disgybl a chreu ymdeimlad o ymddiriedaeth a pharch tuag at

bawb. 
Rôl y Rhieni
Mae rôl rhieni yn bwysig er mwyn annog eu plant i ddangos parch

tuag at eraill drwy herio gwahaniaethu. Mae cyfrifoldeb ar y rhieni i gefnogi Polisi Cyfle Cyfartal yr ysgol, ac annog eu plant i fod yn aelodau cadarnhaol o’r ysgol. Os bydd rhieni’n gofidio bod eu plentyn yn dioddef o wahaniaethu, neu’n amau bod eu plentyn yn dangos ymddygiad gwahaniaethol, dylent hysbysu’r athro/athrawes dosbarth yn syth. Os oes gwahaniaethu honedig yn digwydd dylai’r rhieni a’r staff gysylltu â'r Pennaeth er mwyn ymchwilio i’r mater yn ddi-ymdroi.
Monitro ac adolygu'r Polisi.
Cyfrifoldeb y Corff Llywodraethu yw i fonitro effeithiolrwydd y polisi. Mae'r Corff Llywodraethu yn:

· monitro cynydd disgyblion o grwpiau lleiafrifol a grwpiau eraill drwy gymharu eu cynnydd gyda chynnydd disgyblion eraill o fewn yr ysgol.

· monitro'r broses o benodi staff fel nad oes unrhyw bersonau yn dioddef  gwahaniaethu ar sail oed, hil, crefydd, rhyw, anabledd, cefndir ethnig neu'n aelod o grŵp lleiafrifol.

· ystyried unrhyw gwynion yn ymwneud a materion cyfle cyfaral gan rieni, staff neu ddisgyblion o ddifrif.

· monitro gweithdrefnau disgyblaeth er mwyn sicrhau nad oes gwahaniaethu yn digwydd.

